বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও চট্টগ্রাম মহানগরী আমীর মাওলানা মুহাম্মদ শামসুল ইসলাম এমপি বলেছেন, দীর্ঘ আন্দোলন  সংগ্রামের মাধ্যমে ১৯৯১, ১৯৯৬ ও ২০০১ সালের পর পর তিনটি সফল নির্বাচনের মাধ্যমে যখন বাংলাদেশে গণতন্ত্র প্রাতিষ্ঠানিক রূপ পেতে যাচ্ছিল তখনই বিদেশী প্রভুদের ক্রীড়নক বামপন্থীদের ঘাড়ে নিয়ে আওয়ামী মহাজোট লগি-বৈঠার তান্ডব ও ২৮ অক্টোবরের জঘন্য হত্যাকান্ড ঘটিয়ে নবম জাতীয় সংসদের ২২ জানুয়ারির নির্বাচন ভন্ডল করে এবং অসাংবিধানিক ছায়া সামরিক সরকার কায়েম করে গণতন্ত্রের স্বাভাবিক অগ্রযাত্রা ব্যাহত করে। ২৯ ডিসেম্বর ২০০৮ ডিজিটাল কারচুপির এক অস্বাভাবিক ও প্রশ্নবোধক নির্বাচনের মাধ্যমে বর্তমান মহাজোট সরকার ক্ষমতায় আসে। এ সরকারের  নিকট জনগণের যে আশা আকাঙ্ক্ষা ছিল বিগত ২ বছরে তা ব্যর্থতায় পর্যবসিত হয়েছে। বর্তমানে মানুষ জরুরি অবস্থার চাইতেও বেশি অশান্তির মধ্যে দিনাতিপাত করছে। তিনি বলেন, সরকার ইসলাম ধ্বংসের জন্য একের পর এক ষড়যন্ত্র বাস্তবায়ন করছে। ৫ম সংশোধনীর নামে সংবিধান থেকে আল্লাহর ওপর আস্থা ও বিশ্বাস, রাষ্ট্র ধর্ম ইসলাম উঠিয়ে দেয়া, ইসলামী রাজনীতি নিষিদ্ধ করা, ধর্মহীন শিক্ষানীতি প্রণয়ন, পর্দা ও বোরকা বিরোধী আইন করার পাশাপাশি কুরআন, হাদীস ও ইসলামী সাহিত্যকে জেহাদী বইয়ের নামে অপপ্রচার, টুপি-দাঁড়িওয়ালা ও আলেম-ওলামাদের ওপর জুলুম-হয়রানির  মাধ্যমে দেশকে ধর্মহীন করার ষড়যন্ত্র করা হয়েছে। বিদ্যুৎ, গ্যাস পানিসহ নানা সঙ্কট সমাধানে সরকার ব্যর্থ হয়েছে ও দ্রব্যমূল্য নিয়ন্ত্রণ করতে পারেনি। তথাকথিত নির্বাচিত হলেই সরকার গণতান্ত্রিক নয়। দেশে আজ আইনের শাসন নেই, গণতান্ত্রিক শাসন নেই। ফ্যাসিবাদী স্বৈরাচারী ও অগণতান্ত্রিক এই সরকারকে ক্ষমতা থেকে সরানো ছাড়া জাতির মুক্তির কোন বিকল্প নেই। তিনি বলেন, ডিজিটাল কারচুপির মাধ্যমে ক্ষমতা দখলকারী ব্যর্থ সরকারকে পদত্যাগে বাধ্য করতে ঐক্যবদ্ধ আন্দোলন গড়ে তুলতে হবে। বাংলাদেশ জামায়াতে ইসলামী কেন্দ্র ঘোষিত ডিজিটাল কারচুপির  নির্বাচন দিবস উপলক্ষে চট্টগ্রাম মহানগরীর উদ্যোগে আয়োজিত আলোচনা সভায় তিনি সভাপতির বক্তব্যে উপরোক্ত কথা বলেন।  দেওয়ান বাজারস্থ বিআইএ একাডেমী মিলনায়তনে অনুষ্ঠিত আলোচনা সভায় অন্যান্যের মধ্যে বক্তব্য রাখেন, নগর জামায়াতের নায়েবে আমীর অধ্যাপক আহছানুল্লাহ ও আলহাজ্ব আফসার উদ্দিন চৌধুরী, নগর সেক্রেটারি মুহাম্মদ নজরুল ইসলাম, এসিসটেন্ট সেক্রেটারি অধ্যক্ষ মুহাম্মদ নূরুল আমিন, প্রচার সম্পাদক মুহাম্মদ উল্লাহ, নগর মজলিসে শূরার সদস্য আবুল কাশেম প্রমুখ।  খুলনা অফিস : ডিজিটাল কারচুপির  নির্বাচনের দুই বছর পূর্তি উপলক্ষে খুলনা মহানগরী জামায়াতে ইসলামী আয়োজিত সমাবেশে নেতৃবৃন্দ বলেন, আজ থেকে দুবছর আগে এই দিনে নবম জাতীয় সংসদ নির্বাচনের মাধ্যমে সরকার গঠন করে আওয়ামী লীগের নেতৃত্বাধীন মহাজোট। জাতি দুই বছরের জরুরি অবস্থার পর গণতান্ত্রিক সরকারের আমলে শান্তিতে বসবাস করার আশা করেছিল। কিন্তু আজ দেশে জরুরি অবস্থার চেয়ে মানুষ কতটুকু শান্তিতে আছে তা সকলেরই জানা।  কেন্দ্রীয় কর্মসূচির অংশ হিসেবে গতকাল বুধবার বিকেলে নগরীর খানজাহান আলী রোডস্থ দলীয় কার্যালয়ে খুলনা মহানগরী ভারপ্রাপ্ত আমীর অধ্যাপক আব্দুল মতিনের  সভাপতিত্বে সমাবেশে বক্তব্য দেন সেক্রেটারি মাওলানা আবুল কালাম আজাদ, সহকারী সেক্রেটারি অধ্যাপক মাহফুজুর রহমান, এডভোকেট জাহাঙ্গীর হোসাইন হেলাল, প্রিন্সিপাল শেখ জাহাঙ্গীর আলম, মাওলানা আবু বক্কর সিদ্দিক প্রমুখ।  বেড়া সংবাদদাতা : বাংলাদেশ জামায়াতে ইসলামী পাবনা জেলা নেতৃবন্দ বলেছেন, বর্তমান সরকার তথাকথিত যুদ্ধাপরাধ বিচারের নামে ইসলামী আন্দোলনের নেতৃবন্দকে ফাঁসানোর চেষ্টা করছে। দীর্ঘদিন ধরে অহেতুক কারাগারে আটক রেখে তাদের কষ্ট দিচ্ছে। নেতৃবৃন্দ বলেন, সরকার বিরোধীদলের নেতাকর্মীদের ওপর দমন পীড়ন চালিয়ে ক্ষমতা  পাকাপোক্ত করার যে ষড়যন্ত্র করছে তার বিরুদ্ধে কঠোর আন্দোলন গড়ে তোলার সময় এসেছে। নেতৃবৃন্দ গতকাল সকালে বেড়া পৌর জামায়াত আয়োজিত সমাবেশে বক্তব্যদানকালে এ কথা বলেন। পৌর আমীর আলহাজ্ব মাওলানা জামাল উদ্দিন চৌধুরীর সভাপতিত্বে অনুষ্ঠিত এ সমাবেশে প্রধান অতিথি হিসাবে বক্তব্য রাখেন পাবনা জেলা জামায়াতের কর্মপরিষদ সদস্য মাওলানা হাবিবুর রহমান। অন্যান্যের মধ্যে উপস্থিত ছিলেন পাবনা জেলা জামায়াতের মজলিসে শূরার সদস্য, বেড়া উপজেলা আমীর আলহাজ্ব ডা. আব্দুল বাসেত খান, উপজেলা সেক্রেটারি মাওলানা আতাউর রহমান, পৌর নায়েবে আমীর আলহাজ্ব  আব্দুল করিম সরকার, পৌর সেক্রেটারি জাহাঙ্গীর আলম সেলিমসহ স্থানীয় নেতৃবৃন্দ। সমাবেশে বেড়া পৌর শাখার আগামী ২০১১ সেশনের জন্য নবনির্বাচিত আমীর উপাধ্যক্ষ আলহাজ্ব মাওলানা জামাল উদ্দিন চৌধুরীকে শপথ বাক্য পাঠ করানো হয়। সমাবেশে বক্তারা অবিলম্বে মাওলানা নিজামী, মাওলানা সাঈদী, মুজাহিদ সহ আটক সকল নেতৃবৃন্দের নিঃশর্ত মুক্তি দাবি করেন।  মজলিসে শূরা গঠন  জামায়াতে ইসলামী বেড়া পৌর শাখার আগামী সেশনের মজলিসে শূরার নির্বাচন গতকাল সম্পন্ন হয়। ১০ সদস্য বিশিষ্ট মজলিসে শূরার নির্বাচিত সদস্যবৃন্দ হলেন মাওলানা জাহাঙ্গীর আলম  সেলিম, আলহাজ্ব আব্দুল করিম সরকার, প্রভাষক মিজানুর রহমান, প্রভাষক আবুল কালাম আযাদ, মাওলানা মোকাদ্দেসুর রহমান, আবু দাউদ মল্লিক বাবু, আলহাজ্ব আব্দুস সাত্তার, মোঃ আল মাহমুদ মাস্টার, হাফেজ মাওলানা আব্দুস ছালাম ও শ্রমিক নেতা আব্দুল করিম সরদার।  মাগুরা সংবাদদাতা : জামায়াতে ইসলামী মাগুরা শহর শাখার উদ্যোগে গতকাল বুধবার স্থানীয় দরি মাগুরা এতিমখানা কমপ্লেক্স মিলনায়তনে ডিজিটাল কারচুপির নির্বাচন দিবস উপলক্ষে আলোচনা সভা অনুষ্ঠিত হয়। শহর সেক্রেটারি মোঃ খায়রুল ইসলামের সভাপতিত্বে অনুষ্ঠিত আলোচনা সভায় প্রধান অতিথি ছিলেন,  জেলা আমীর আব্দুল মতিন, বিশেষ অতিথি ছিলেন জেলা সেক্রেটারি হাফেজ মাওলানা লিয়াকত আলী খান। অধ্যাপক সাঈদ আহমদ বাচ্চু। বক্তব্য রাখেন, অধ্যাপক এমবি বাকের, মাগুরা সদর আমীর অধ্যাপক ফারুক হুসাইন। অন্যান্যের মধ্যে ছিলেন, জাহাঙ্গীর আলম খান, মাওলানা ফারুক আহমদ প্রমুখ।  কুমিল্লা অফিস : জামায়াতে ইসলামী কুমিল্লা শহর শাখার উদ্যোগে গতকাল বুধবার ডিজিটাল কারচুপির মাধ্যমে ক্ষমতা দখলের দিবস উদযাপন করা হয়। নায়েবে আমীর মাস্টার আমিনুল হকের সভাপতিত্বে বক্তব্য রাখেন রাজনৈতিক সেক্রেটারি মুক্তিযোদ্ধা মোঃ আমিনুল হক, শহর সেক্রেটারি  মোছলেহ উদ্দিন, পৌরসভা উত্তর আমীর মোশারফ হোসেন, পৌর দক্ষিণ শাখা আমীর জহিরুল ইসলাম, আদর্শ সদর পশ্চিমের আমীর আঃ কাইয়ুম মজুমদার, উত্তর শাখার সেক্রেটারি মাহাবুবুর রহমান, দক্ষিণ পৌর সেক্রেটারি জাকির হোসেন, আদর্শ সদর পশ্চিমের সেক্রেটারি মোহাম্মদ হোসাইন প্রমুখ।  পীরগাছা (রংপুর) সংবাদদাতা : পীরগাছা উপজেলা জামায়াত কার্যালয়ে কেন্দ্রীয় কর্মসূচির অংশ হিসাবে ডিজিটাল কারচুপি নির্বাচন দিবস উপলক্ষে সমাবেশ অনুষ্ঠিত হয়। উপজেলা জামায়াত সেক্রেটারি অধ্যাপক মোতালেব হোসাইনের সভাপতিত্বে বক্তব্য রাখেন জামায়াত নেতা বক্ত  জামাল মন্ডল, আলতাব হোসেন ও আব্দুর রউফ মাস্টার প্রমুখ। সমাবেশে বক্তারা বলেন, বর্তমান মহাজোট সরকার ডিজিটাল কারচুপির মাধ্যমে ক্ষমতায় গিয়ে দেশ শাসনে ব্যর্থ হয়ে তারা জামায়াতের শীর্ষ নেতাসহ বিরোধী দলীয় নেতাকর্মীদের ওপর জুলুম নির্যাতন চালাচ্ছে। অবিলম্বে জামায়াতের আমীর মাওলানা মতিউর রহমান নিজামী, সাঈদী, মুজাহিদ সহ সকল নেতাকর্মীর মুক্তি দাবি করেন তারা।  পাবনা সংবাদদাতা : গতকাল পাবনা জেলা জামায়াত কার্যালয়ে এক প্রতিবাদ সমাবেশ অনুষ্ঠিত হয়। সমাবেশে বক্তব্য রাখেন জেলা জামায়াতের নায়েবে আমীর মাওলানা জহুরুল ইসলাম, জেলা  সেক্রেটারি অধ্যাপক আবু তালেব মন্ডল, সদর উপজেলা জামায়াতের ভারপ্রাপ্ত আমীর এসএম সোহেল, শিবিরের শহর শাখার সভাপতি মোঃ সাইদুল ইসলাম প্রমুখ। সভায় বক্তাগণ বলেন, বর্তমান সরকার ডিজিটাল কারচুপির মাধ্যমে ক্ষমতায় এসেছে। তারা ক্ষমতায় এসেই দেশের উন্নয়নের পরিবর্তে বিরোধী দল দমনে ব্যস্ত রয়েছে। আর বিরোধী দলকে নিঃশেষ করে চিরদিনের জন্য ক্ষমতায় থাকতে চায়। বক্তাগণ সরকারকে দেশ বিরোধী সকল ষড়যন্ত্র থেকে বিরত থাকার জন্য আহবান জানান।  ঝিনাইদহ সংবাদদাতা : ডিজিটাল নির্বাচন কারচুপি দিবস উপলক্ষে গতকাল জেলা জামায়াত কার্যালয়ে এক আলোচনা  সভা অনুষ্ঠিত হয়। শহর আমীর কাজী সগীর আহমদের সভাপতিত্বে অনুষ্ঠিত আলোচনা সভায় বক্তৃতা করেন নায়েবে আমীর মাওলানা আবুল কাসেম, মাওলানা মফিজুল হক, মোঃ আবদুল আওয়াল প্রমুখ।  রংপুর সংবাদদাতা : ডিজিটাল কারচুপি নির্বাচন দিবস উপলক্ষে রংপুর শহর জামায়াতের উদ্যোগে শহর কার্যালয়ে এক আলেচনা সভা শহর জামায়াতের আমীর নূরুল আমীনের সভাপতিত্বে অনুষ্ঠিত হয়। উক্ত আলোচনা সভায় প্রধান অতিথি হিসেবে বক্তব্য রাখেন জামায়াতে ইসলামীর কেন্দ্রীয় মজলিশে শূরার সদস্য ও রংপুর জেলা জামায়াতের আমীর অধ্যাপক মাহবুবুর রহমান বেলাল। বিশেষ অতিথির বক্তব্য  রাখেন জেলা সেক্রেটারি আনোয়ারুল ইসলাম, জেলা প্রচার সেক্রেটারি অধ্যাপক রুহুল কুদ্দুস, জেলা সমাজ কল্যাণ সেক্রেটারি অধ্যক্ষ আব্দুল গনি।  শহর সেক্রেটারি এডভোকেট কাওছার আলীর পরিচালনায় উপস্থিত ছিলেন রংপুর শহর শাখার সহকারী সেক্রেটারি এডভোকেট জয়নাল আবেদীন, বায়তুলমাল সেক্রেটারি জিল্লুর রহমান মুন্সি, শহর আইন বিষয়ক সেক্রেটারি এডভোকেট আব্দুর রউফ, অফিস সেক্রেটারি মাস্টার আব্দুর রউফ প্রমুখ।  প্রধান অতিথি তার বক্তব্যে বলেন ২০০৮ সালের ২৯ ডিসেম্বর দেশী বিদেশী চক্রান্ত ও ডিজিটাল কারচুপির মাধ্যমে বর্তমান মহাজোট  সরকার ক্ষমতায় আসীন হয়। মঈন উদ্দীন, ফখরুদ্দীন গংদের ষড়যন্ত্রে ১৯৭০ সালের মতো নির্বাচন করে মহাজোট ক্ষমতায় আসে।  ডিজিটাল কারচুপির মাধ্যমে ক্ষমতায় এসে দেশে দলীয় করন এবং দুর্নীতির মহোৎসব চালাচ্ছে যার প্রমাণ টিআইবির রিপোর্ট। দেশের বিচার বিভাগ এবং প্রশাসন বিভাগে নগ্ন দলীয় করণ এবং দুর্নীতি চলছে।  কুষ্টিয়া সংবাদদাতা : জামায়াতে ইসলামী কুষ্টিয়া জেলা শাখার উদ্যোগে জেলা জামায়াত অডিটোরিয়ামে গতকাল বিকালে ডিজিটাল কারচুপির নির্বাচন দিবস পালিত হয়েছে। ২০০৮ সালের ২৯ ডিসেম্বর তৎকালীন তত্ত্বাবধায়ক সরকারের নীল নকশার  মাধ্যমে কারচুপি করে যে নির্বাচন অনুষ্ঠিত হয় তারই প্রতিবাদে অনুষ্ঠিত কারচুপির নির্বাচন দিবসের আলোচনা সভায় সভাপতিত্ব করেন জেলা জামায়াতের আমীর সাবেক এমপি আব্দুল ওয়াহিদ। বক্তব্য রাখেন জেলা নায়েবে আমীর অধ্যাপক ফরহাদ হুসাইন, জেলা সেক্রেটারি শাহজাহান আলী মোল্লা, শহর আমীর হাফেজ রফিক উদ্দিন আহমাদ প্রমুখ। সভায় জেলা আমীর আব্দুল ওয়াহিদ বলেন, পৃথিবীর অন্যতম গণতান্ত্রিক দেশ বাংলাদেশ স্বৈরাচারের নাগপাশে বারে বারে বন্দী হয়েছে। তা গণতন্ত্রের নামাবলী গায়ে দিয়ে হয়েছে। অতএব এ বিষয়ে গণসচেতনতা তৈরি করে গণআন্দোলন গড়ে তুলতে হবে।